Баскетбол: Монтана с десета победа в Адриатическата лига
09.01.2020 • Спорт • Регион / Монтана • 114 • 0
Отборът на Монтана записа десетата си победа в турнира на Адриатическата лига. В първата си среща за Новата 2020 година воденият от треньора Стефан Михайлов тим спечели с 69:57 гостуването си на РМУ Бановичи (Босна и Херцеговина). До успеха си българският шампион стигна след силно второ полувреме, в което направиха разликата двуцифрена. Преди почивката двата отбора си разделиха по една част.
Монтанчанки показаха по-точен мерник в стрелбата под коша, но тази от далечно разстояние, едно от силните им оръжия на отбора, им изневери. За пореден път силно от пейката се включи Радостина Димитрова, която с 20 точки бе най-резултатната баскетболистка в срещата. Словенският център Тина Требец се отличи с 19 т., с една по-малко завърши капитанката на Монтана Димана Макариева. За домакините от РМУ най-резултатна с 19 т. бе Йована Маркович 19. Ирена Вранчич добави 16 т.
РМУ Бановичи – Монтана 57:69 (16-19, 12-10, 17-23, 12-17)
Зала: СКЦ „Бановичи“ - 50 зрители.
БК Монтана 2003 турнира на Адриатическата лига РМУ Бановичи (Босна и Херцеговина)
Баскетбол:Монтана громи Партизан (Белград) и остана начело в Адриатическата лига